ԼՂ-ն, փաստորեն, ինքն է առաջարկում միջազգային մակարդակով մոնիտորինգի ենթարկել Ադրբեջանի հնչեցրած մեղադրանքների հանգամանքները։ Սա ռեալ նախաձեռնողական քաղաքականություն է։ Դրանով Արցախը ոչ միայն հավասարի իրավունքով պատասխանում է Բաքվի մեղադրանքներին, այլև նրան դնում չափազանց անհարմար դրության մեջ։ Եթե Ադրբեջանը համաձայնում է այդ մոնիտորինգի անցկացմանը, ապա ստացվում է, որ ընդունում է ԼՂՀ-ի` որպես սուբյեկտի, գոյության փաստը և նրա հետ նույն զուգահեռականի վրա մտնում անուղղակի հարաբերության մեջ։ Եթե չի ընդունում, ապա մի կողմից ապացուցում է իր հայտարարությունների, մեղադրանքների սնանկությունն ու անլրջությունը, իսկ մյուս կողմից` անուղղակի հաստատում իր զինուժի կողմից ռազմական հանցագործությունների կատարման իրողությունը, քանի որ մոնիտորինգ անցկացնելու` ԼՂՀ-ի առաջարկը վերաբերում էր նաև նման հանցագործությունների փաստերի ուսումնասիրությանը։